Lydia Metsämaa

Lyydia (Lydia) Metsämaa (30. elokuuta 1893 Jyväskylän maalaiskunta – 19. maaliskuuta 1981)Kuolinuutinen, Lydia Metsämaa, Uusi Suomi, 1981, No 77, sivu 16, julkaistu 20.3.1981 (Kansalliskirjaston digitaaliset aineistot) oli "setelityttönä" tunnettu Suomen ensimmäinen ammattimainen taiteilijoiden alastonmalli. Hän oli mallina muun muassa vuoden 1922 seteleissä ja useissa 1910-, 1920- ja 1930-luvuilla tehdyissä maalauksissa, freskoissa ja veistoksissa.”Olkaa alasti niin paljon kuin voitte!” – Alaston Lydia löytyy seteleistä, tauluista, freskoista ja patsaista, Yle uutiset kulttuuri 28.4.2016Jyväskylän Kesä : Alastonmallipiirustusta ja konsertti museolla 

Metsämaa muutti vuonna 1910 17-vuotiaana Jyväskylästä Helsinkiin. Parin vuoden kuluttua hän pääsi lehti-ilmoituksen kautta alastonmalliksi Ateneumiin ja hän oli mallina myös Helsingin yliopiston piirustussalissa ja Teknillisessä korkeakoulussa. Metsämaa toimi ammattimaisena alastonmallina 25 vuoden ajan. Tämän jälkeen hän työskenteli Lallukan taiteilijakodin siivoojana.

Metsämaasta tehtiin vuonna 1972 tv-dokumentti Riisuttu, verhoton, karvaton, paljas. Hän keräsi myös itse taidekokoelman taiteilijoilta lahjoituksina saamistaan maalauksista ja veistoksista, harrasti runoutta ja kirjallisuutta ja osallistui vuonna 1973 Tupla tai kuitti - tietokilpailuohjelmaan aihenaan Rooman keisarit. Keski-Suomen museossa Jyväskylässä järjestettiin kesällä 2016 Lydia Metsämaan elämästä kertova "Lydia alaston setelityttö – piiasta jumalattareksi"-näyttely.Keskisuomalainen menoinfo : Lydia alaston setelityttö – piiasta jumalattareksi  

Metsämaa oli mallina muun muassa seuraavissa teoksissa:
 Johannes Haapasalon Maaemo-veistos, Hietaniemen hautausmaa, Helsinki
 Viktor Malmbergin Vedenkantaja-patsas, Tove Janssonin puisto, Helsinki
 Yrjö Ollilan ja Juho Rissasen kattofreskot Kansallisteatterissa
 Eliel Saarisen 1922 piirtämät 500 ja 1000 markan setelit
 Eliel Saarisen öljyvärimaalaus Setelityttö
 Toivo Vikstedtin elokuvateatteri Capitolin salin kattofresko
 Werner Åströmin öljyvärimaalaus Aamupesu

Hän oli myös Eero Järnefeltin, Martta Wendelinin, Ester Heleniuksen ja Viivi von Schrowe-Kallion mallina.

Metsämaa kuoli vuonna 1981 ja hänet on haudattu Tikkakoskella Tikkakosken hautausmaalle.

 Lähteet 

 Aiheesta muualla 
 Ylen Elävä arkisto ; Riisuttu, verhoton, karvaton, paljas, Viihdetoimituksen ohjelmassa pohditaan Jukka Virtasen johdolla ihmisen alastomuutta, esitetty 28.1.1972

Luokka:Suomalaiset henkilöt
Luokka:Taiteilijoiden mallit
Luokka:Vuonna 1893 syntyneet
Luokka:Vuonna 1981 kuolleet